**PONIKVE EKO OTOK KRK d.o.o.**

# Izvješće poslovodstva Društva

**ZA 2022. GODINU**

**Krk, svibanj 2023**

# OSNOVNI PODACI O DRUŠTVU

Ponikve eko otok Krk je društvo s ograničenom odgovornošću (dalje: Društvo) za obavljanje djelatnosti gospodarenja otpadom i energetiku.

Društvo je 14. studenog 2013. godine registrirano u Trgovačkom sudu u Rijeci (Rješenje broj Tt-13/8161-2) pod matičnim brojem suda MBS 040315364, a s poslovanjem je započelo 01. siječnja 2014. godine.

Temeljni kapital Društva upisan je u sudski registar navedenog suda u iznosu od 35.094.400,00 kn (2021.: 40.908.400,00 kn).

Temeljem Obavijesti o razvrstavanju poslovnog subjekta prema Nacionalnoj klasifikaciji djelatnosti koju je izdao Državni zavod za statistiku Zagreb, od 26. studenog 2013. godine, Društvo ima brojčanu oznaku razreda 92 – Skupljanje neopasnog otpada, matični broj poslovnog subjekta je 040315364, a OIB je 04155352667.

* 1. **Podjela Društva u 2022.**

Kako je navedeno u Bilješci 1b) uz financijske izvještaje Društvo je 31. ožujka 2022. godine izvršilo podjelu sa pravnim efektima i prijenosom odjela Energetike čime su se promijenile i dosadašnje značajke Društva prije svega u sferi djelatnosti.

* 1. **Djelatnost**

Nakon podjele Društva osnovne djelatnosti su:

* skupljanje, odvoz i zbrinjavanje komunalnog otpada
* održavanje i upravljanje odlagalištem komunalnog otpada Treskavac
* proizvodnja električne energije
	1. **Organi Društva**

Društvo ima skupštinu društva i upravu.

Skupštinu društva čine članovi društva (osnivači) – jedinice lokalne samouprave, a njome predsjeda predsjednik. Predsjednik skupštine imenuje se na vrijeme od godinu dana.

Svaki član skupštine ostvaruje prava i dužnosti sukladno veličini temeljnog uloga.

Skupština društva odlučuje o svim bitnim stvarima kao što su financijski izvještaji, godišnji planovi poslovanja, investicijski i razvojni planovi, cijene komunalnih usluga i slično.

Poslove društva vodi uprava koja se sastoji od jednog direktora kojeg imenuje skupština. Uprava društva zastupa društvo, rukovodi i organizira proces rada i poslovanja te obavlja i druge poslove na temelju zakona i ovlaštenja.

U prosincu 2021. godine imenovan je direktor za razdoblje od 01.01.2022. do 31.12.2025. godine, Neven Hržić, mag.ing.aedif.

* 1. **Organizacija i radnici**

Društvo je bilo organizirano tako da postoji ured direktora i dvije radne jedinice: RJ gospodarenje otpadom i RJ energetika. Međutim podjelom Društva pored ureda direktora postoji RJ gospodarenje otpadom.

Na dan 31. prosinca 2022. godine Društvo zapošljava 134 radnika (2021.: 137 radnika). U 2022. godini Društvo je prosječno zapošljavalo 133 radnika (2021.: 134 radnika).

# PROGRAMI KVALITETE

Sustav upravljanja kvalitetom uveden je 7. lipnja 2002. godine. Društvo posjeduje dva certifikata. Sustav upravljanja kvalitetom osigurava kontinuirana poboljšanja u upravljanju Društvom i pružanju kvalitetnije usluge našim korisnicima.

**HRN EN ISO 14001:2015**

Sustava Zaštite okoliša uveden je 18. srpnja 2011. godine za opseg djelatnosti: "Gospodarenje otpadom, proizvodnja komposta oporabom biorazgradivog otpada, upravljanje javnom rasvjetom".

Broj certifikata: CRO19554E i vrijedi do 17. srpnja 2023. godine.

**HRN EN ISO 9001:2015**

Društvo se u 2019. godini certificiralo prema normi ISO 9001:2015 za opseg djelatnosti: "Gospodarenje otpadom, proizvodnja komposta oporabom biorazgradivog otpada, upravljanje javnom rasvjetom".

Broj certifikata: CRO20458Q i vrijedi do 17. srpnja 2023. godine.

# FINANCIJSKI POKAZATELJI I OSTVARENI REZULTAT

U razdoblju od 01. siječnja do 31. prosinca 2022. godine, Društvo je ostvarilo ukupne prihode u iznosu od 47.575.186,78 kn (2021.: 38.419.275,02 kn) i ukupne rashode u iznosu od 43.714.378,49 kn (2021.: 38.415.100,09 kn). Temeljem razlike prihoda i rashoda ostvaren je dobitak tekuće godine prije poreza u iznosu od 3.860.808,29 kn (2021.: 4.174,93 kn). Porezni dobitak tekuće godine iznosi 3.862.019,75 kn (2021.: gubitak 21.928,31 kn).

**3.1. UKUPNI PRIHODI**

**Prihodi od prodaje** u iznosu od 42.797.044,53 kn (2021.: 33.710.211,43 kn)čine 90% ukupnih prihoda, a odnose se na:

* prihod od odvoza i zbrinjavanja otpada u iznosu od 38.612.268,87 kn (2021.: 28.550.192,54 kn) (35% veći od prošlogodišnjeg),
* prihod od prodaje sekundarnih sirovina i ambalažnog otpada u iznosu od 3.480.471,15 kn (2021.: 3.189.626,89 kn) (9% veći od prošlogodišnjeg),
* prihod od prodaje električne energije s fotonaponskih postrojenja 2022. ukupno je iznosio 405.543,23 kn (2021.: 388.998,89 kn), a sastoji se od prihoda ostvarenog od proizvedene i prodane električne energije s fotonaponskog postrojenja koje se nalazi na krovu pretovarne stanice na Treskavcu u iznosu od 4.670,82 kn za 9.736,21 kWh (2021.=2.215,62 kn za 6.141 kWh) i od prihoda ostvarenog od fotonaponskog postrojenja smještenog na krovu reciklažne stanice na Treskavcu u iznosu od 400.872,41 kn za 148.301 kWh (2021.=386.783,00 kn za 146.809 kWh),
* prihod od održavanja javne rasvjete za razdoblje 01.01.-31.03.2022. tj.do podjele, iznosio je 294.343,28 kn
* ostali prihodi u iznosu od 4.418,00 kn (2021.: 170.002,47 kn)

**Ostali poslovni prihodi** u iznosu od 4.353.417,46 kn (2021.: 4.602.288,55 kn) čine 9% ukupnih prihoda, a odnose se na:

* prihod u visini amortizacije imovine nabavljene iz namjenskih sredstava u iznosu od 1.956.431,81 kn (2021.: 1.946.215,35 kn )
* prihod po EU projektima u ukupnom iznosu od 645.471,93 kn - DEEP SEA 257.599,51 kn, IN-NO-PLASTIC 299.591,69 kn, SYNERGY 36.273,31 kn i frESCO 52.007,42 kn; SYNERGY i feESCO preneseni su u SMART ISLAND KRK d.o.o.- (2021.: ukupno 1.060.501,99 kn, a od toga - SYNERGY 223.503,38 kn, frESCO 108.017,78 kn, IN-NO-PLASTIC 401.629,73 kn i DEEP SEA 327.351,10 kn) odnosi se na pokriće troškova vanjskih usluga 216.851,76 kn (2021.: 286.737,54 kn) i na pokriće troškova radnika koji su angažirani na EU projektima 426.620,17 kn (2021.: 773.764,45 kn)
* prihod od najma/zakupa u iznosu od 1.240.235,82 kn (2021.: 894.565,17 kn) (zakup EKI mreže 1.178.183,82 kn (2021.: 833.193,17 kn), najam prostora 62.052,00 kn (2021.: 61.372,00 kn)
* ostali prihodi u iznosu od 511.277,90 kn (2021.: 701.006,04 kn) odnose se na prihode od: naplaćenih ranije utuženih potraživanja 225.792,06 kn, naknade šteta od osiguranja 178.184,83 kn, prihodi za pokriće kamata 51.591,10 kn za kredit koji se otplaćuje iz sredstava JLS i ostali prihodi 55.709,91 kn.

**Financijski prihodi** u ukupnom iznosu od 424.723,79 kn (2021.:106.775,14 kn) čine 1% ukupnih prihoda, a odnose se na: prihode od kamata za nepravovremena plaćanja kupaca 126.541,84 kn (2021.: 106.483,17 kn), kamate po viđenju 26,20 kn (2021.: 100,89 kn) i kamate ostvarene od pozajmica radnicima 155,76 kn (2021.: 189,99 kn).

**3.2. UKUPNI RASHODI**

**Materijalni troškovi** u iznosu od 14.389.314,25 kn (2021.: 12.637.075,49 kn) čine 38% ukupnih rashoda i za 33% su veći od prošlogodišnjih, a odnose se na troškove sirovina i materijala u iznosu od 5.001.755,51 kn (2021.: 4.577.084,42 kn) te ostale vanjske troškove 11.680.637,39 kn (2021.: 8.059.991,07 kn). Troškovi sirovina i materijala povećani su u odnosu na 2021. godinu za 9%.

U 2022. godini troškovi održavanja vozila i rezervnih dijelova, u odnosu na 2021. godinu, veći su za 22% zbog većeg broja izvanrednih popravaka vozila.

**Troškovi osoblja** u iznosu od 15.917.519,02 kn (2021.: 15.065.251,28 kn) sudjeluju u ukupnim rashodima s 36%. Prosječna bruto plaća u 2022. godini iznosila je 9.440,67 kn (2021.: 7.946,81 kn), a neto 7.273,50 kn (2021.: 5.986,16 kn).

**Troškovi amortizacije** u 2022 . godini iznose 7.076.926,08 kn (2021.: 7.742.254,81 kn). Društvo je iskazalo prihod u visini obračunate amortizacije imovine nabavljene iz sredstava potpora u iznosu od 1.956.431,81 kn (2021.: 1.946.215,35 kn).

**Ostali troškovi poslovanja** iznose 3.077.423,82 kn (2021.: 2.441.079,13 kn) te su za 26% veći od prethodne godine. Troškovi materijalnih prava radnika u 2022. godini iznose 1.380.489,99 kn (2021.: 841.940,00 kn i za 538.549,99 kn su veći od prošlogodišnjih jer su u 2022. godini radnicima isplaćene neoporezive nagrade za rad i prigodne nagrade te su dani poklon bonovi. Trošak reprezentacije iznosi 110.318,40 kn (2021.: 46.205,16 kn). Ostali troškovi obuhvaćaju i troškove: komunalne naknade 546.290,76 kn (2021.: 546.290,75 kn), osiguranja 547.932,17 kn (2021.: 552.285,61 kn), troškove prijevoza na/s posao 326.402,87 kn (2021.: 295.328,00 kn), poreza i doprinosa koji ne ovise o poslovnom rezultatu 63.573,46 kn (2021.: 30.327,99 kn), stručnog obrazovanja 30.373,55 kn (2021.: 75.409,24 kn), bankarskih usluga i provizija 25.303,17 kn (2021.: 14.545,06 kn), ugovora o djelu s doprinosima 8.215,92 kn (2021.: 32.375,98 kn), službenih putovanja 38.002,76 kn (2021.: 5.537,09 kn) te ostale troškove u iznosu od 520,77 kn (2021.: 834,25 kn).

**Troškovi vrijednosnog usklađenja** u 2022. godini veći su u odnosu na prošlogodišnje za 17% te iznose 164.932,40 kn (2021.: 141.262,07 kn). Zbog nemogućnosti naplate u 2022. godini otpisana su potraživanja u iznosu od 9.285,75 kn (2021.: 464,59 kn).

**Ostali poslovni rashodi** u iznosu od 279.150,34 kn (2021.: 43.265,76 kn) odnose se na neotpisanu vrijednost rashodovane dugotrajne imovine 270.393,89 kn (2021.: 41.957,47 kn) i ostale poslovne rashode 8.756,45 kn (2021.: 1.308,29 kn).

**Financijski rashodi** iznose 516.033,93 kn (2021.: 344.911,55 kn), a odnose se na kamate po kreditima 217.107,03 kn (2021.: 343.614,97 kn), zatezne kamate na zakašnjela plaćanja 274,16 kn (2021.: 504,36 kn) i negativne tečajne razlike 652,74 kn (2021.: 792,22 kn).

# ZNAČAJNA ULAGANJA I BUDUĆE AKTIVNOSTI

Najznačajnije investicije aktivirane u 2022. godini su:

* 1. **Teretna vozila**
* specijalno komunalno vozilo za sakupljanje i sabijanje otpada Iveco Eurocargo s nadogradnjom (1.220.000,00 kn)
* specijalno komunalno vozilo za sakupljanje i sabijanje otpada Mitsubishi fuso canter s nadogradnjom (780.000,00 kn)
	1. **Zamjena automatske preše-balirke sa transportnom trakom**
* zbog dotrajalosti Društvo je proveo postupak nabave nove i zamjene stare preše, balirke sa transportnim trakama. Vrijednost nabave i ugradnje iste iznosi 1.439.000,00 kn
	1. **Nabava spremnika za otpad**
* 455 kom spremnika za bio otpad
* 972 kom spremnika za mješani komunalni otpad
* 795 spremnika za staklo
* 203 spremnika za papir
* 121 spremnik za plastiku
* stambeno sanitarni kontejneri za potrebe POSAM Punat
	1. **Oprema uz EU projekt Deep sea**
* nadstrešnica s fotonaponskim panelima na parkiralištu upravne zgrade u vrijednosti od 588.257,00 kn
* punionica za elektro vozila u dvorištu upravne zgrade u iznosu od 86.545,00 kn
* punionica za elektro vozila u Vrbniku u iznosu od 72.784,00 kn
* punionica za elektro vozila u Njivicama u iznosu od 69.134,00 kn
* punionica za elektro plovila u Njivicama u iznosu od 46.000,00 kn
* sustav za iznajmljivanje bicikla i romobila s pilonima u iznosu od 153.045,00 kn

EU projekt Deep sea sufinancira prihvatljive troškove s 85%.

* 1. **Projekt „Od vrata do vrata“**

Nastavljene su aktivnosti na provedbi sustava prikupljanja otpada „od vrata do vrata“ koji je započeo još krajem 2015. godine. Tijekom izvještajne godine sustav je uveden u naseljima Kras, Gabonjin na području Općine Dobrinj, Risika i Garica na području Općine Vrbnik, te u naselju Lakmartin na području Grada Krka.

Zbog uspostavljanja digitalne evidencije tijekom 2022. i 2023. godine, nastavak podjele spremnika planiran je smanjenom dinamikom. Nadalje, izradit će se analiza tehničkih mogućnosti i isplativosti uspostave sustava prikupljanja otpada od vrata do vrata za mjesta u zaleđu Dobrinjštine te za Staru Bašku. Navedena mjesta specifična su zbog omjera stalnih i sezonskih stanovnika i tehničkih mogućnosti pristupa vozila svim objektima radi prikupljanja otpada pred kućnim pragom.

U ostalim mjestima gdje se otpad ne prikuplja od vrata do vrata još uvijek postoje zeleni otoci za odlaganje otpada. Neovisno o uvođenju sustava od vrata do vrata, a zbog velikog broja povremenih korisnika, u svakom mjestu postoji potreba za određenim brojem zelenih otoka. Zbog toga jedinice lokalne samouprave ulažu u poluukopane i ukopane setove kontejnera. Do kraja 2022. godine ugrađeno je ukupno 34 seta, a u 2023. godini se planira ugraditi još 11 setova.

* 1. **EU projekti**

Društvo je partner u dva EU projekta:

1. **Projekt In-No-Plastic:**

Istraživački razvojni projekt In-No-Plastic iz progama Horizon (Obzor) 2020 u kojem sudjeluje 18 partnera iz više zemalja: Norveška, Nizozemska, Njemačka, Engleska, Belgija, Francuska, Rumunjska, Italija i Hrvatska. Vodeći partner projekta je Sintef AS iz Norveške (Trondheim). Cilj projekta je razviti učinkovito i automatizirano rješenje sprječavanja zagađenja otpadnih i oborinskih voda od mikro i makro plastike koja završava u morima te na kraju hranidbenim lancem i do čovjeka. Ukupni budžet projekta iznosi 7,43 milijuna EUR, od čega je 5,2 milijuna EUR europske potpore. Planirani iznos s kojim Društvo sudjeluje u projektu iznosi 308.562,50 EUR. Udio sufinanciranja EU iznosi 70% prihvatljivih troškova.

U 2022. godini troškovi vanjskih usluga iznose 94.374,89 kn (2021.: 161.272,17 kn) i pokriveni su prihodima EU projekta u iznosu od 66.062,42 kn (2021.: 76.449,64 kn). Trošak radnika angažiranih na tom projektu pokriven je prihodom u iznosu od 233.529,27 kn (2021.: 325.180,09 kn).

1. **Projekt Deep Sea:**

Istraživački razvojni projekt Deep Sea iz progama Horizon (Obzor) 2020 u kojem sudjeluje 11 partnera iz Italije i Hrvatske. Vodeći partner projekta je Aries Special Agency Venezia Giulia Chamber of Commerce iz Italije. Cilj projekta je razviti električnu mobilnost u kombinaciji s proizvodnjom obnovljivih izvora energije u korist održivog korištenja plovila bez emisija, buke, vibracija, gdje bi se električna energija proizvodila na kopnu i bila odmah spremna za upotrebu. Ukupni budžet projekta iznosi 2,51 milijuna EUR, od čega je 2,13 milijuna EUR europske potpore. Planirani iznos s kojim Društvo sudjeluje u projektu iznosi 272.775,00 EUR. Udio sufinanciranja EU iznosi 85% prihvatljivih troškova.

U 2022. godini troškovi vanjskih usluga iznose 154.044,75 kn (2021.: 138.410,00 kn) i pokriveni su prihodima EU projekta u iznosu od 130.938,04 kn (2021.: 117.648,50 kn). Trošak radnika angažiranih na tom projektu pokriven je prihodom u iznosu od 126.661,47 kn (2021.: 209.702,60 kn). Projekt je završio 31.12.2022. godine.

Projekt SYNERGY i projekt frESKO su podjelom Društva prenijeti su u društvo SMART ISLAND KRK d.o.o.

#

# UPRAVLJANJE RIZICIMA

**VALUTNI RIZIK**

Valutni rizik je rizik da će se vrijednosti financijskih instrumenata promijeniti uslijed promjene tečaja. Društvo je izloženo promjenama vrijednosti EUR-a, jer su obveze po primljenim predujmovima EU projekata denominirane u stranoj valuti, što Društvo izlaže valutnom riziku.

Obzirom da je jedina korištena ino valuta bila euro, pozivajući se na Bilješku 18. Društvo će biti riješeno ovoga rizika od 1.1.2023. godine.

**KAMATNI RIZIK**

Kamatni rizik je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente.

Društvo nema dugoročnih obveza uz promjenjivu kamatnu stopu, te kao posljedicu toga nema izloženost riziku promjene kamatne stope.

**KREDITNI RIZIK**

Kreditni rizik je rizik da jedna strana u financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Potraživanja od kupaca iskazana su umanjena za rezerviranja za utužena sumnjiva i sporna potraživanja. Nema dodatnog kreditnog rizika za podmirenje kratkoročnih obveza Društva koji bi utjecao na povećanje vrijednosti rezerviranja za umanjenje vrijednosti kupaca i ostalih potraživanja.

**RIZIK LIKVIDNOSTI**

Rizik likvidnosti, koji se također naziva rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva koje dospijevaju u 2022. godini pokrivene su kratkotrajnom imovinom.

Upravljanje ovim rizikom dijelom se svodi na usklađenje priljeva sredstava od strane jedinica lokalne samouprave po ugovorima o sufinanciranju investicija.

Iako je na početku turističke sezone bio prisutan rizik rata u Ukrajini u konačnici nije došlo do smanjenja turističkih aktivnosti na otoku. Naprotiv turistička sezona je bila naglašeno dobra što je utjecalo na značajnije smanjenje rizika likvidnosti za razliku od prethodnog razdoblja koje je bilo pod utjecajem pandemija COVID-19.

**Procjena fer vrijednosti**

Glavni financijski instrumenti Društva koji se ne vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, dugoročna financijska imovina, obveze prema dobavljačima i ostale obveze, te dugoročni krediti.

Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeća ovih financijskih instrumenata.

# AKTIVNOSTI ISTRAŽIVANJA I RAZVOJA

Društvo tijekom godine nije imalo izražene aktivnosti istraživanja i razvoja.

# PODACI O PODRUŽNICAMA

Obzirom na svoj ustroj Društvo nema podružnica.

# DOGAĐAJI OD UTJECAJA NA BUDUĆE POSLOVANJE

Kako je navedeno u točki 5. pod rizikom likvidnosti, smatralo se da bi Rusko-ukrajinski rat koji je započeo u veljači 2022. godine mogao utjecati na nedostatak fosilnih goriva, ali i na turističku sezonu 2022. godine.

Trenutno stanje i ekonomske prognoze pod uvjetom da navedeni rat ne eskalira ne ukazuju na smanjenje prihoda gospodarstvenika koji ovise o turizmu te navedeni rizik likvidnosti se u narednoj godini ne smatra naglašenim. Ostaju stalni operativni rizici poslovanja Društva, a Društvo i nadalje poduzima sve aktivnosti oko prevladavanja tih rizika (kontrola rashoda te utroška vlastitih sredstava u financiranju ulaganja u nova osnovna sredstva radi zaštite likvidnosti Društva).

Prelaskom na euro od 1.1.2023. godine Društvo je bilo izloženo operativnom riziku prilagodbe poslovnik procesa uvođenju nove novčane valute, a posebno u domeni prilagodbe računovodstvenih programa. Budući je društvo još tijekom izvještajne godine poduzelo pripremne aktivnosti kroz dogovore sa isporučiteljima ovih usluga navedeno ne bi trebalo imati značaj utjecaj.

Krk, 10. svibanj 2023.

 Uprava Društva:

 Neven Hržić, mag.ing.aedif.